এছাড়া একটি কথা না বললেই নয়, এসকল গোষ্ঠী নিজেদের আদিবাসী হিসেবে দাবী করে আসছে মাত্র কয়েক বছর ধরে। তার আগে পার্বত্য শান্তিচুক্তির সময়েও তারা নিজেদের উপজাতি হিসেবে পরিচয় দিয়েছে। কি এমন জাদুমন্ত্রের ছোঁয়া তারা পেল যে, উপজাতি থেকে মাত্র কয়েক বছরে তাঁদের আদিবাসীতে উত্তরন ঘটল। এছাড়া চাকমা রাজা দেবাশীষ রায় বিগত অনির্বাচিত সরকারের সময় প্রধান উপদেষ্টার বিশেষ সহকারি থাকা অবস্থায় নিজেই বলেছেন, “ বাংলাদেশে কোন আদিবাসী নেই”। কি এমন ঘটনা ঘটে গেল যে তিনি ১৮০ ডিগ্রী মোড় নিলেন। যেখানে সরকার বারবার বলছে যে দেশে আদিবাসী নেই, জাতিসংঘ বলছে এদেশে আদিবাসী নেই তারপরও কেন এই মাতামাতি। নাকি আদিবাসী স্বীকৃতি আদায় করে আন্তর্জাতিক দালালদের নিয়ে সবার নাকের উপর দিয়ে “জুম্মল্যান্ড” প্রতিষ্ঠার জন্য এই উঠে পড়ে লাগা? এই প্রশ্নের সমাধান তো আগে হওয়া জরুরি।